  Майя Бывальцева 18-тӥ толсуре Удмуртиын эшшо 211 адямилэсь выль коронавирус инфекциез шедьтӥзы. Со сярысь элькунысь оперативной штаб ивортӥзы. Выль черламъёс пӧлын Ижкарын 68 улӥсьёс, Можгаын – 22, Балезино ёросын – 19, Глазкарын, Сарапулын – 13, Воткаын – 12, Дэри ёросын – 11, Кизнер ёросын – 10, Сарапул ёросын – тямыс, Вотка ёросын – куать, Шаркан, Ува ёросъёсын – вить, Эгра, Кез ёросъёсын – ньыль. Алнаш, Пичи Пурга, Якшур-Бӧдья, Камбарка ёросъёсын – кык, Глаз, Можга, Яр ёросъёсын – одӥг. 183 адями висёнэз вормиз Туннэ нуналлы Удмуртиын выль коронавирус инфекциен черлан 17 сюрс 81 учыр лабораториосын зэматэмын. 13 сюрс 398 адями йӧназ, 281 мурт кулӥз. Та дыре 186 висисьёслэн тазалыксы секыт лыдъяське. Элькунын выль коронавиурс инфекцилы 702 сюрс 402 эскеронъёс ортчытӥзы, берло нуналскын – 4 сюрс 21. Тегъёс: Тазалык Ижкар висён Удмуртия коронавирус  